"The taste is dancing" Gallery Print by khiaraart - ARTFLAKES.COM
Picture ID: 176db03
The taste is dancing
„The taste is dancing“
Gallery Print from the gallery of khiaraart Bloemfontein (die lokaal sal later bevestig word)
12 en 13 Julie 2011
Fooi: R1 500 (etes en verversings ingesluit)
Studente mag gratis deelneem, maar sal ook gekeur word.
Wil jy fiksie publiseer? Dan is die letterkunde self die beste leerskool.
Tafeberg-Uitgewers bied ‘n slypskool aan om saam te val met die Volksblad-kunstefees in Bloemfontein. Dié kursus wys jou:
sodat jy kan skryf.
2. Hoe jy teen clichés stry: Konvensie, rebellie en die vind van ’n eie stem.
3. Hoe jy ’n storie vertel: Plot, argument en voortvloeiendheid.
4. Om sommige goed ongesê te laat: Suggestie en implikasie as vertelstrategie.
5. Om jou karakters net die nodige te laat sê: Die moontlikhede en slaggate van dialoog.
6. Hoe om agter te kom wat die sterk punt van jou skryfwerk is en daarmee te woeker.
Alle deelnemers sal gekeur word. Daar is beperkte plek beskikbaar om individuele aandag aan elke deelnemer te verseker. Stuur asseblief ‘n kortverhaal of twee hoofstukke uit ‘n roman (minimum lengte: 2 000 woorde) na Danita van Romburg by die volgende e-pos-adres: dvanromb@nb.co.za
Sperdatum vir die lewering van materiaal: Maandag, 20 Junie 2011
(Slegs elektroniese voorleggings sal aanvaar word.)
Meer inligting oor die aanbieders:
Francois Smith het ’n draai in die ingenieurswese, onderwys en joernalistiek gemaak het voordat hy hom op sy ware roeping, die letterkunde, toegespits het. Sedert 2005 is hy ’n vryskut-uitgewersredakteur, behaal in 2007 aan die Universiteit van Kaapstad ’n Ph.D. in letterkunde en help intussen verskeie top- en beginnerskrywers om sukses te behaal of die potensiaal van hul werk te verwesenlik. Van die publikasies wat onder sy leiding ontwikkel is, is P.G. du Plessis se Fees van die ongenooides, die twee volumes van Elsa Joubert se outobiografie, Dan Sleigh se Afstande en Wals met Matilda, Welma Odendaal se ’n Landskap met diere, die digbundels van Gilbert Gibson, Danie Marais en Loftus Marais, Eben Venter se Santa Gamka en Piet Steyn se suksesvolle Pine Pienaar-speurreeks. Daarby is hy ook ’n vertaler van onder meer Ray Kluun se ’n Vrou gaan dokter toe (uit die Nederlands) en die biografie Op pad met David Kramer (uit die Engels).
Danie Marais het die Afrikaanse letterkunde soos ’n bom getref. Sy poësiedebuut, In die buitenste ruimte (2006), is met die Eugène Marais-, Ingrid Jonker- en die Universiteit van Johannesburg-debuutprys bekroon. Sy tweede bundel, Al is die maan 'n misverstand (2009), het ’n Suid-Afrikaanse Letterkundeprys gewen. Hy het in die handelsreg en onderwys gestudeer, was die samesteller van die bloemlesings Nuwe stemme 4 (poësie) en As almal ver is (prosa) en is tans besig om onder leiding van Marlene van Niekerk aan ’n roman te werk. Daarby is hy ’n deurwinterde joernalis en radio-aanbieder, ’n ervare skrywer vir verskeie media en in verskillende genres.
Rig alle navrae direk aan Riana Barnard by (021) 406.2757 / 082 344 8850 (sel) of rbarnard@tafelberg.com.